เมื่อวันที่18 ไม่ได้มีอะไรกับแฟนแต่มีการสอดใส่แปปนึงไม่ได้ใส่ถุงยาง ประจำเดือนมาวันที่12กพ จะท้องมั้ยคะ หลังจากนั้นไม่มีอาการอะไรสัก3-4วันมีอาการปวดท้องแต่ตอนนี้หายไปแล้ว และผ่านมาอาทิตย์นึงมีตกขาวคิดว่าน่าจะเป็นช่วงไข่ตกแต่ว่าผ่านมา3-4วันก็ยังมีอยู่แต่ข้นขึ้นเหมือนน้ำมูกเหลืองอ่อนๆ ใช่อาการคนท้องมั้ยคะ
สวัสดีค่ะ อาการของผู้ที่ตั้งครรภ์อาจมี ประจำเดือนมาช้าคือช้ากว่า 35 วันนับจากครั้งก่อน คัดตึงเต้านม ปัสสาวะบ่อย อารมณ์เปลี่ยนแปลง เหนื่อยเพลียง่าย คลื่นไส้ อาเจียน โดยอาการที่จำเพาะต่อการตั้งครรภ์มากที่สุดก็คือเรื่องประจำเดือนที่มาช้าและตรวจพบการตั้งครรภ์จากทางปัสสาวะหรือเลือดหรืออัลตราซาวน์พบหัวใจเด็กค่ะ อาการตกขาวเป็นมูกเหลืองอ่อนๆไม่ได้บ่งบอกว่าตั้งครรภ์ค่ะสังเกตว่าประจำเดือนครั้งต่อไปมาตามปกติหรือไม่ ถ้ามาช้าควรซื้อชุดตรวจการตั้งครรภ์มาตรวจดูค่ะถ้ามีอาการปวดท้องน้อยมากร่วมกับมีตกขาวที่สีและกลิ่นผิดปกติ หรือมีเลือดออกจากช่องคลอดให้ไปพบแพทย์ทันทีควรมีเพศสัมพันธ์แบบป้องกันโดยการใส่ถุงยางอนามัยหรือรับประทานยาคุมกำเนิดแบบแผง ฉีดยาคุม ฝังยาคุมด้วยนะคะ เพื่อป้องกันการตั้งครรภ์และการติดต่อของโรคติดต่อทางเพศสัมพันธ์ค่ะ